**4. napirend**

**E L Ő T E R J E S Z T É S**

**Balatonhenye Község Önkormányzata Képviselő-testületének**

**2020. szeptember 25-én tartandó nyilvános testületi ülésére.**

**Tárgy:**  Közművelődési rendelet felülvizsgálata

**Előterjesztő**: Kulin Miklós György polgármester

**Előkészítette:** Nagy Éva, ügyintéző

--------------------------- Jogszabállyal nem ellentétes

Előterjesztő

-----------------------------------

dr. Szabó Tímea, jegyző

Tisztelt Képviselő-testület!

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (továbbiakban: Kultv.) 76.§(1) bekezdése alapján a települési önkormányzat kötelező feladata a helyi közművelődési tevékenység támogatása.

A Kutlv. 76. § (2) bekezdése alapján a települési önkormányzat az (1) bekezdésben meghatározott feladatát a (3) bekezdés szerinti közművelődési alapszolgáltatások - a települési önkormányzat eltérő adottságaira figyelemmel történő - megszervezése, a 80. §-ban meghatározott pénzügyi támogatás biztosítása, valamint a közművelődés 82-83. §-ban szabályozott helyi lakossági képviseletének biztosítása révén (a továbbiakban együtt: közművelődési feladatok) látja el.

A Kultv. 76. § (3) bekezdése szerint a közművelődési alapszolgáltatások:

*a)*művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,

*b)*a közösségi és társadalmi részvétel fejlesztése,

*c)*az egész életre kiterjedő tanulás feltételeinek biztosítása,

*d)*a hagyományos közösségi kulturális értékek átörökítése feltételeinek biztosítása,

*e)*az amatőr alkotó- és előadó-művészeti tevékenység feltételeinek biztosítása,

*f)*a tehetséggondozás- és -fejlesztés feltételeinek biztosítása, valamint

*g)*a kulturális alapú gazdaságfejlesztés.

**A Kultv. 76. § (4) bekezdése alapján minden települési önkormányzat kötelező feladata a (3) bekezdés *a)*pontja szerinti közművelődési alapszolgáltatás megszervezése**. Ennek keretében

*a)*a művelődő közösségnek rendszeres és alkalomszerű művelődési vagy közösségi tevékenysége végzésének helyszínét biztosítja,

*b)*a művelődő közösség számára bemutatkozási lehetőségeket teremt,

*c)*fórumot szervez - ha az adott településen működik - a Közművelődési Kerekasztal bevonásával, a művelődő közösségek vezetőinek részvételével, ahol a művelődő közösségek megfogalmazhatják a feladatellátással kapcsolatos észrevételeiket, javaslataikat.

A Kultv. 77. § (1) bekezdése alapján a települési önkormányzat a közművelődési alapszolgáltatások folyamatos hozzáférhetősége érdekében, a 78/I. § (1) bekezdésében foglaltaknak megfelelően közösségi színteret, illetve közművelődési intézményt biztosít.

A Kultv. 78/H. § (1) bekezdése szerint a közösségi színtér a települési, kerületi közösségi művelődés szervezése, a közművelődési alapszolgáltatások biztosítása érdekében fenntartott, működtetett vagy erre a célra alkalmassá tett és üzemeltetett, adott helyen rendszeresen működő, jogi személyiséggel nem rendelkező intézmény vagy egyéb létesítmény, helyiségegyüttes, épület.

Kultv. 78/H. § (2) bekezdése szerint a közösségi színtér formái:

*a)*a kizárólag közművelődési alapszolgáltatások megszervezésének helyszínt biztosító közösségi színtér vagy

*b)*a közművelődési alapszolgáltatások mellett egyéb tevékenységeknek, szolgáltatások megszervezésének is helyszínt biztosító integrált közösségi és szolgáltató tér.

A Kultv. 78/H. § (3) bekezdése alapján a közösségi színtér működtetése, továbbá a helyi közösségi művelődés szervezése és a közművelődési alapszolgáltatások hozzáférhetőségének biztosítása érdekében a közösségi színtér fenntartója, működtetője szakirányú középfokú végzettséggel rendelkező személyt foglalkoztat.

A Kultv. 78/H. § (4) bekezdése szerint a (3) bekezdés szerinti személy foglalkoztatását több fenntartó, működtető közösen is biztosíthatja oly módon, hogy egy személy legfeljebb három község tekintetében láthatja el feladatait.

Kultv. 79. §(1) bekezdése szerint a települési önkormányzat a közművelődési rendeletében meghatározott közművelődési feladatok megvalósítására az e törvény követelményeinek megfelelő jogi vagy természetes személlyel - a Közművelődési Kerekasztallal való egyeztetést követően - közművelődési megállapodást köthet.

A középfokú közművelődési szakképzettséggel rendelkező személy biztosításának határideje 2021. január 1.

Az Emberi Erőforrások Minisztériuma 2017. évtől központi támogatást biztosít a közművelődési szakképesítés megszerzésére, így a munkavállaló képzésének költségeit a magyar állam vállalja magára. A képzések a Nemzeti Művelődési Intézet szervezésében zajlanak.

A fentiek alapján a települési Önkormányzat a közművelődési tevékenységet három módon oldhatja meg.

* saját megfelelő végzettségű dolgozó alkalmazásával, legalább hat órás foglalkoztatási jogviszonyban *(Kultv. 78/H. § (3) bekezdés)*
* más településsel együtt alkalmazva a szakembert (*Kultv. 78/H.§ (4) bekezdés)*
* jogszabályi követelményeknek megfelelő természetes vagy jogi személlyel megállapodás kötése a feladat ellátására *(Kultv. 79. §. (1) bekezdés)*

A közművelődési alapszolgáltatások, valamint a közművelődési intézmények és a közösségi színterek követelményeiről szóló 20/2018. (VII.9.) EMMI rendelet 3. §-a előírja, hogy a közművelődési feladatellátó minden év március 31-ig éves szolgáltatási tervet készít, mely a az intézmény éves munkatervének részét képezi.

A törvénymódosítás átvezetésével egyidejűleg felülvizsgálatra került a jelenleg hatályos rendelet, mely több ponton nem felelt meg a törvényi előírásoknak, ezért új rendelet megalkotása szükséges.

Tájékoztatom a Képviselő-testületet, hogy Szász Virág felsőfokú művelődésszervező diplomát kapott a közelmúltban. A Nemzeti Művelődési Intézet szerint diplomája megfelel a jogszabályban foglaltaknak, egyéb képesítés a feladat ellátáshoz nem szükséges. Szász Virágot Balatonhenye Község Önkormányzata és Köveskál Község Önkormányzata közösen fogja alkalmazni 4-4 órában a közművelődési feladatok ellátására. Szász Virág munkaviszonya Balatonhenye Önkormányzatánál 2020. október 1. napjával jön létre.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Balatonhenye Község Önkormányzata Képviselő-testülete ../2020.(…) a helyi közművelődési feladatok ellátásáról

Társadalmi-gazdasági hatása: közművelődési feladatok ellátásának meghatározása

Költségvetési hatása: A közművelődési feladatok ellátása kötelező feladat, ezért az Önkormányzatnak a költségvetésben minden évben forrást kell biztosítani.

Környezeti, egészségi következményei: nincs

Adminisztratív terheket befolyásoló hatása: nincs

Egyéb hatása: nincs.

A rendelet megalkotásának szükségessége: törvényi kötelezettség

A rendelet megalkotása elmaradása esetén várható következmények: törvénynek való megfelelés hiánya, jogszabálysértés

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: költségvetési forrás biztosítása

INDOKOLÁS

1.§-ban meghatározásra került a rendelet célja.

2.§-ban meghatározásra került a rendelet hatálya

3. §-ban a törvény által kötelezően ellátandó közművelődési alapszolgáltatás került meghatározásra.

4. §-ban az alapszolgáltatás ellátásán belül biztosítandó feladatok felsorolását tartalmazza.

5. §-ban rögzítésre került, hogy a közművelődési alapszolgáltatás biztosítására az Önkormányzat közösségi színteret biztosít.

6.§-ban a jogszabály által kötelezően elkészítendő szolgáltatási terv és beszámolási kötelezettséget tartalmazza.

7. §-ban felsorolásra kerültek azok a szervezetek, akikkel az Önkormányzat a feladatellátás során együttműködik, valamint a közművelődési megállapodás megkötésének szabályait tartalmazza.

8. § -ban a feladatellátáshoz forrást biztosítása.

9. §-ban a rendelet hatálybalépése szerepel.

Kérem a Tisztelt Képviselő-testületet, hogy az előterjesztést megvitatni szíveskedjenek.

**Balatonhenye Község Önkormányzata Képviselő-testületének**

**…/2020. (…..) önkormányzati rendelete**

**a helyi közművelődési feladatok ellátásáról**

Balatonhenye Község Önkormányzata Képviselő-testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A § (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva a következőket rendeli el:

1. Általános rendelkezések

1. § A rendelet célja, hogy Balatonhenye község polgárai és közösségei művelődési és kulturális szükségleteinek figyelembe vételével meghatározza az önkormányzat által ellátandó közművelődési alapszolgáltatásokat, azok ellátási formáját, módját és mértékét.
2. § A rendelet hatálya kiterjed a Balatonhenye közigazgatási határán belül közművelődési tevékenységben résztvevőkre, az önkormányzat által fenntartott közösségi színtérre, a közművelődési tevékenységet is ellátó természetes és jogi személyekre, egyéb szervezetekre, azok fenntartóira, működtetőire, alkalmazottaira és a közművelődési szolgáltatást igénybe vevőkre.

2. A közművelődési alapszolgáltatások meghatározása

1. § Az önkormányzat a helyi sajátosságok és a rendelkezésre álló anyagi eszközei figyelembe vételével a „művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása” közművelődési alapszolgáltatást látja el.
2. § Az Önkormányzat a 3. §-ban meghatározott alapszolgáltatást a következő feladatok ellátásával biztosítja:
3. nemzeti ünnepek megszervezése a helyi közösségek bevonásával,
4. támogatja az ifjúsági közösségi szerveződését és részvételét,
5. támogatja az idősek művelődő közösségi szerveződését és részvételét,
6. helyet biztosít az iskolarendszeren kívüli önképző, szakképző, képességfejlesztő tanfolyamok, bemutatók tartásának,
7. támogatja a helyi környezeti értékek megismertetését a turizmus lehetőségeinek támogatásával, bővítésével, a helyi környezeti értékékek megőrzését,
8. kiállítási lehetőséget biztosít a művészeti alkotások számára, közösségi színteret bocsát rendelkezésre művészeti rendezvények szervezésére,
9. helyet biztosít művelődési és alkotó célú helyi közösségek, szakkörök, kulturális célú közös tevékenységek, összejövetelek számára,
10. támogatja a helyi gyermekekből álló művészeti csoportok fellépését rendezvényeken.

3. A közművelődési feladatok ellátásának szervezeti keretei

1. § (1) Az önkormányzat a közművelődési alapszolgáltatás ellátására, a helyi közművelődés támogatására közösségi színteret működtet.

(2) A közösségi színtér a Kossuth utca 57. szám alatt található Művelődési ház.

(3) A közösségi színtér nem intézményként működik, gazdálkodási feladatait az önkormányzat hivatala látja el.

(4) Az önkormányzat a közösségi színtér működéséhez szükséges személyi feltételeket minimum szinten biztosítja, a foglalkoztatott létszámot az éves költségvetésben állapítja meg.

1. § Az önkormányzat által fenntartott közösségi színtér minden év március 1-ig éves szolgáltatási tervet és az előző naptári évről beszámolót nyújt be az Önkormányzat Képviselő-testületének. A beszámoló elfogadásáról a Képviselő-testület dönt.
2. § (1) Az Önkormányzat a közművelődési feladatai ellátásában együttműködik:
3. a megyei könyvtárral,
4. a Tapolcai Wass Albert könyvtárral,
5. a Nemzeti Művelődési Intézet Veszprém Megyei Igazgatóságával,
6. civil szerveződésekkel,
7. más településekkel.

(2) Az önkormányzat közművelődési megállapodás megkötésével segítheti a rendeletben meghatározott azon közművelődési feladatok ellátását, amelyeket nem önkormányzati fenntartású intézmények, egyházak, civil szervezetek, vagy magánszemélyek végeznek.

(3) Megállapodás csak olyan közművelődési tevékenységet folytató szervezettel köthető, amely a korábbi önkormányzati támogatással hiánytalanul elszámolt, nincs köztartozása, és megfelel valamennyi vonatkozó jogszabályban foglaltaknak.

(4) Az önkormányzat és intézményei a közművelődési lehetőségekről plakátok, szórólapok útján és a település honlapján adnak tájékoztatást a lakosság részére.

4. A közművelődési tevékenység finanszírozása

1. § (1) Az önkormányzat a helyi közművelődési feladatok támogatását az éves költségvetésben meghatározott keretek között biztosítja, illetve további egyedi döntéssel biztosíthatja.

(2) Az önkormányzat a civil szervezetek támogatásán keresztül is hozzájárul a település művelődési és közösségfejlesztési feladatainak ellátásához.

(3) Az önkormányzat pályázati források kihasználásával törekszik a helyi közművelődés minél magasabb szinten történő biztosítására. Az önkormányzat közművelődési pályázat esetén a szükséges önrészt az éves költségvetési rendeletében biztosítja.

5. Záró rendelkezések

1. § (1) Ez a rendelet a kihirdetését követő napon lép hatályba.

(2) Hatályát veszti Balatonhenye Község Önkormányzata Képviselő-testületének a 12/2015. (XI. 25.) önkormányzati rendelete.

…………………….. dr. Szabó Tímea

polgármester jegyző

A kihirdetés napja:

dr. Szabó Tímea

jegyző